George Edalji
<s>George Ernest Thompson Edalji  (Engleska, ožujak 1876. - Welwyn Garden City, 17. srpnja 1953.), engleski odvjetnik koji je nepravedno osuđen za slučaj poznat kao “Great Wyrley Outrages“.</s>

<s>Životopis</s>

<s>George Ernest Thompson Edalji  [Edaldži]  prvo je dijete Charlotte rođ.</s><s>Stoneham i Shapurjija Edaljija.</s><s>Shapurji je bio Parsi, odrastao u Bombaju gdje se obratio na Englesku crkvu, postao je vikar.</s><s>Napisao je „Gramatiku jezika Gujeratija“.</s><s>Studirao je na "St.</s><s>Augustine's Collegeu" u Caterburyju u Engleskoj.</s><s>Zaredio ga je biskup Macarness, jedno je vrijeme služio u Liverpoolu od kuda je premješten u Great Wyrley gdje se brinu o vikariji.</s><s>Majka mu je rođena u Škotskoj, a njezin je otac bio vikar Ketleyja.</s><s>Osim Georga bračni par Edalji imali su još jednoga sina, Horacea, i djevojčicu Maud, koja je u mladost bila vrlo lošeg zdravlja.</s><s>George se školovao u seoskoj školi, bio je vrlo povučen, miran dječak.</s><s>Studirao je pravo na "Mason Collegeu" u Birminghamu.</s><s>Nakon položenoga odvjetničkog ispita 1898. otvara ured u Birminghamu, u ulici Newhalt 54.</s><s>Živi u roditeljskoj kući i svaki dan putuje na posao vlakom.</s><s>Napisao je knjigu „Željezničko pravo za običnoga putnika“ koje je tiskano u Londonu 1901.</s>

<s>Anonimna pisma</s>

<s>Godine 1888. u vikariju počinji stizati anonimna prijeteća i uvredljiva pisma iz različitih dijelova Engleske.</s><s>Uz pisma u novinama se pojavljuju lažni oglasi u kojima se u ime vikara nude razne usluge.</s><s>Ponekad su pisama potpisana s Đavao, Sotona, Belzebub, banda iz Wyrleyja.</s><s>Iako su Edaljijevi prijavili  policiji te slučajeve, policija nije ništa poduzela.</s><s>Pisma prestaju stizati 1896.</s><s>A onda nakon sedam godina pauze ponovno počinju pristizati.</s>

<s>Sakaćenja životinja</s>

<s>Godine 1903. u Great Wyrleyu započinju sakaćenja životinja.</s><s>Netko bi noću prilazio životinjama i ozljeđivao ih nepoznatim predmetom za koji je poslije ustanovljeno da je bila lanceta.</s><s>Životinje su ranjene dugačkim plitkim rezovima.</s><s>Rane su bile takve da su životinje ili iskrvarile ili su morale biti ubijene.</s><s>Policija je pod pritiskom Georga Augustusa Ansona (načelnika redarstva) organizirala noćne straže.</s><s>Unatoč tome sakaćenje se nastavilo.</s><s>U noći sa 16. na 17. rujna padala je jaka kiša.</s><s>Ujutro je pronađen unakažen rudarski poniji.</s><s>Budući da se vikarija i ime Erdelji nekoliko puta pojavilo u anonimnim pismima, policija  je svoju pažnju usmjerila na Georgea Edaljija.</s><s>U pretresu njihove kuće pronađene su britve na kojima su bile neke mrlje, zatim stari kaput koji je visio kod stražnjih vrata na kojemu su otkrivene dvije mrlje - jedna bjelkasta a druga tamna (za koje se pretpostavljalo da su ponijeva slina i krv) i nekoliko dlaka za koje se sumnjalo da su životinjske, njegove su čizme bile mokre.</s><s>Situaciju je dodatno otežala Edaljijeva navika da svaku večer, nakon što bi došao kući s posla, ide u šetnju bez obzira na vremenske prilike.</s><s>Inspektor Campbell, koji je vodio istragu, uhitio je Edaljija zbog sumnje da je on osakatio ponija.</s>

<s>Suđenje</s>

<s>Georgea Edaljija teretilo se po dvije točke optužnice: 1. ranjavanje ponija u vlasništvu tvrtke Ugljenokop Great Wyrley i 2. slanje pisma naredniku Robinsonu u Hednesfordu oko 11. srpnja u kojem prijeti da će ga ubiti (G. Edalji  tvrdio je da nije poznavao narednika Robinsona).</s><s>Stručnjak za ortografiju potvrdio je da je pisma pisao Edalji; veterinar je potvrdio da su ozlijede nastale oko pola 3 ujutro. (George i njegov otac, budući da su spavali u istoj sobi, zaključani, tvrdili su da George nije izlazio iz sobe).</s><s>Utvrđeno je da su dlake na kaputu životinjske i da su slične ponijevima duljinom, bojom i strukturom.</s><s>Bjelkasta mrlja bila je škrob, tamne mrlje bile su krv, ali se nije moglo ustanoviti kada su nastale niti kome pripadaju.</s><s>Sakaćenja su nastavljena i dok je Edalji bio u pritvoru.</s><s>George Edalji  po prvoj je točki optužnice proglašen krivim, druga je točka optužnice povučena.</s><s>Osuđen je na sedam godina zatvora.</s><s>U znak podrške i zahtjeva za oslobođenje organizirana je peticija u kojoj je skupljeno 10 000 potpisa.</s>

<s>Zatvor</s>

<s>Nakon 12 dana iz Stafforda je prepraćen u Lewes (zatvorenik br. 247), a nakon šest mjeseci samice premješten je u kaznionicu u Portland (zatvorenik br.</s><s>D462-7).</s><s>Iznenada nakon tri godine  odveden je u Pentonville gdje mu je rečeno da ga pripremaju za otpust.</s><s>Scotland Yard tražio je od njega da prijavljuje adrese boravka i da im se jednom mjesečno javlja.</s><s>Odluku o njegovu puštanju donio je prethodni ministar unutarnjih poslova Akers-Douglas, a u djelo sproveo tadašnji ministar Herbert Gladstone.</s><s>Edalji nije dobio nikakvo službeno objašnjenje.</s><s>Budući da presuda nije poništena, a nije mu ponuđena ni isprika ili odšteta, te ne znajući je li sada kriv ili nevin Erdalji o svom slučaju piše Arthuru Conanu Doyleu.</s><s>Glavni motiv mu je ponovno otvaranje odvjetničkoga ureda koji ne može otvoriti sve dok ne bude oslobođen krivlje i ponovno primljen u komoru.</s>

<s>Oslobađajuća presuda</s>

<s>Arthur Conan Doyle istražio je Edaljijev slučaj, ponovno je dao procijeniti dokaze koji su optuživali Edaljija.</s><s>Stručnjak za ortografiju potvrdio je da rukopis anonimnih pisama ima sličnosti s Edaljijevim rukopisom, ali da ta pisma nije napisao Edalji.</s><s>Također je utvrđeno da George Edalji ima veliku dioptriju i astigmatizam, a budući da nije nosio naočale bilo bi nemoguće da je u noći uz jaku kišu mogao počiniti zločin za koji ga se teretilo.</s><s>Glavni osumnjičeni po Doyleovu mišljenju bio je Royden Sharp poznat kao Speck.</s><s>On je pohađao istu školi kao i Edalji, bio je problematičan dječak, loš učenik, stalno je izazivao nevolje, krađe, razbijanja.</s><s>Sedam je godina boravio na moru (od 1896. do 1902.  kad pisma nisi stizala).</s><s>Doyle je pretpostavio da su on i njegov brat Wallie pisali anonimna pisma i sakatili stoku.</s><s>Svoje je dokaze iznio u seriji članaka u  „Daily Telegraphu“.</s><s>Nakon toga doneseno je izvješće koje je potpisao H. J. Gladstone po kojemu su utvrđene nepravilnosti u suđenju Edaljiju.</s><s>Edalji je 1907. oslobođen optužaba za sakaćenje životinja, nije dobio nikakvu odštetu, a nitko nije ni odgovoran što je tri godine proveo u zatvoru.</s>

<s>Nakon presude</s>

<s>Nakon što je proglašen nevinim, Edaljiju je vraćena dozvola za rad.</s><s>Ponovno je otvorio praksu u ulici Borough High 79. do 1941., a zatim je imao ured na trgu Argyle od 1942. do 1953.</s><s>Živio je sa svojom sestrom Maude do smrti 17. srpnja 1953, a kao uzrok smrti utvrđena je koronarna tromboza.</s>

<s>Četiri godine nakon smrti Conan Arthura Doyla Enoch Knowles na staffordshireskom kraljevskom sudu priznao je krivnju za prijetnje i pisanje pisama.</s><s>Počeo ih je pisati 1903. potpisujući se kao „G. H. Darby, kapetan bande iz Wyrleyja“.</s><s>Slučaj Georgea Edaljija bio je jedan od slučajeva koji su potaknuli osnivanje „Court of Criminal Appeal“.</s>

<s>Ekranizacije i književna djela</s>

<s>BBC, 1972. u seriji The Edwardians Conan Doyle govori o tom slučaju; Doyla glumi Nigel Davenport, Edaljija Sam Dastor, a vikara Edaljija Renu Setna.
radiodrama, 1995.</s><s>Conan Doyle's Strangest Case, autor: Tony Mulholland
 Julian Barnes, 2005.</s><s>Arthur i George – roman; pisama, citati iz novina, vladina izvješća, parlamentarne rasprave u romanu su autentični.</s><s>Na temelju te knjige 2015. snimljena je i istoimena serija
 Roger Oldfield: „Outrage: The Edalji Five and the Shadow of Sherlock Holmes“, 2010.</s>

<s>Gordon Weaver: „Conan Doyle and the Parson's Son: The George Edalji Case“, 2012.</s>

<s>Izvori</s>

<s>http://www.conandoyleinfo.com/life-conan-doyle/conan-doyles-own-mystery-cases/the-george-edalji-case/
http://www.bbc.com/news/uk-england-33423149
https://britishheritage.com/sir-arthur-conan-doyle-and-the-case-of-george-edalji/
Julian Barnes: Arthur i George, 2006., Celeber, Biblioteka X</s>

<s>Britanski pravnici</s>

